Vastaukseni HS-Raadin kysymykseen, pitäisikö Syyriaan tehdä sotilaallinen väliintulo siviilienpelastamiseksi?\nHumanitaarinen interventio Syyriaan olisi perusteltu. Ei ole oikein katsoa vierestä, kun valtiovalta, joka on menettänyt oikeutuksensa kansan silmissä, tappaa säälimättä omia kansalaisiaan. Tältä kannalta katsoen vastaukseni olisi empimättä kyllä.\nEri asia kokonaan on, olisiko se sotilaallisesti toteutettavissa ilman massiivista verenvuodatusta. Kaikki mikä on oikeutettua, ei ole järkevää. YK:n tapa tehdä päätöksiä tällaisissa asioissa on valitettavan tehoton. Täytyy toivoa, että Venäjä tarkistaa kantaansa Syyrian nykyhallintoon.\nKirjoittaja Osmo SoininvaaraJulkaistu 13.4.2012 12.4.2012 Kategoriat _\n55 vastausta artikkeliin “Pitäisikö Syyrian tilanteeseen puuttua sotilaallisesti?”\nTässä pitäisi olla joku linjaus jonka mukaan toimitaan. Jos interventio Syyriaan on perusteltu, niin sen mielipiteen pitäisi päteä myös Irakin, Afghanistanin, Libyan ja Pohjois-Korean suhteen.\nMinusta vallankumous pitää olla jokaisessa maassa kansalaistensa itsensä tekemä. Mikäli vain hallituksella on aseita, niin sitten ulkovallat voivat tämän suhteen tasoittaa tilannetta, mutta pelkurit eivät ansaitse valtaa ulkomaiden tekemästä vallankumouksesta.\nirakiin, libyaan ja !fganistaniin kai on rymisteltykim, vähän eri syistä tosin..\nSe, joka kannattaa sotaa (interventio on vastenmielinen kiertoilmaisu), kannattaa sitä sotaa, joka tapahtuu, ei jotain hypoteettista sotaa, jossa ei olisi mitään tämän todellisen sodan ikäviä puolia.\nOlen samaa mieltä. Sotilaallinen väliintulo Syyrian tilanteessa on monella tapaa varsin vaikea ratkaisu. On kuitenkin sietämätöntä katsella vierestä, kun tappaminen jatkuu viikosta toiseen. Poliittiset julkilausumat, paheksuvat kommentit eivät lämmitä, kun perheenjäseniä teurastetaan.\nNykytilanteesta tulee vahva deja vu Sarajevon piirityksestä 90-luvun alusta: viikosta toiseen sama tykki ampuu samaa sairaalaa, kun reaalipoliittiset edut invalidisoivat YK:n.\nOlen tästä joskus aiemminkin kirjoittanut, mutta on helppoa vaatia jotakuta puuttumaan asiaan ja vielä helpompaa jälkikäteen haukkua asiaanpuuttujaa vääristä tarkoitusperistä, toimintatavoista tai asenteista.\nMilloin on jälkikäteen kiitetty asiaan puuttujia? Jotenkin muistan paljon tapauksia joissa on haukuttu (Bosnia, Kosovo, Somalia, Afganistan, Irak, Libya,…), mutta vähän kiittelyitä. Kuwaitinkin kohdalla on yritetty keksiä syitä haukkua USA vapautusoperaatiosta.\nYK:n tapa tehdä päätöksiä tällaisissa asioissa on valitettavan tehoton.\nYK ei ole mikään automaatti. Jonkun pitää ensin ajaa asiaa ja perustella se muille.\nPuheet tehottomuudesta tulevat yleensä sellaisilta, jotka eivät suostu alistumaan epämieluisiin päätöksiin ja jotka haluaisivat joko hävittää YK:n kokonaan tai korvata sen jollain sotilasorganisaatiolla. Se, että YK ei (ainakaan ihan koko ajan) toimi pelkkänä kumileimasimena, kertoo nimenomaan sen toimivuudesta. Monet nimenomaan haluavat kumileimasimen ja se tarkoittaa, ettei sille ainakaan parempaa korvaajaa olisi tulossa.\nOletko tosiaankin sitä mieltä että päätöksen lopputuloksella ei pitäisi olla mitään merkitystä? Eli ihan idealistisesti pitäis mennä idioottimaisesti täysin katsomatta kokonaisuutta?\nEi mitään väliä sillä, onko kyseessä vaikkapa afrikassa heimojen välinen kahakka vai ydinpommein varustautunut läpeensä militarisoitunut hallito (P‑Korea)?\nMinusta vallankumous pitää olla jokaisessa maassa kansalaistensa itsensä tekemä.\nYleensä ulkovalloilla on näppinsä pelissä vallankumouksissa. Esimerkiksi Lenin päätyi takaisin Venäjälle saksalaisten avustuksella ja koko vallankumous oli ylipäätänsä mahdollinen maailmansodan takia.\nKun on kuukausien ajan lukenut Syyrian tilanteesta kaikista mahdollisista lähteistä, on kuva tilanteesta kovin erilainen mitä virallinen länsimainen media antaa.\nOvatko NATO, USA ja Israel nyt varmasti aivan vilpittömästi tässä humanitäärisellä asialla?\nOvatko ainoat vaihtoehdot sotilaallinen hyökkäys ja se, ettei tehdä mitään? Asettaisin näiden edelle Syyrian painostamisen muutoksiin. Kannattaa aloittaa ja edetä tästä päästä, jos kaikki mahtavimmat pelurit ovat samaa mieltä muutoksen tarpeellisuudesta.\nOletko varma että olet muodostanut tämän mielipiteen oikean tiedon varassa? Ennen kuin kannattaa sotilasoperaatiota, pitäisi olla aika varma ettei pahenna asiaa.\nEn usko että tiedotusvälinissä annettu kuva Syyrian tilanteesta kuvaa täysin tarkasti sitä mitä Syyriassa todellisuudessa tapahtuu.\nSyyriassa valtaa pitää Alawiitti vähemmistö < 10% väestöstä. Assad kuuluu tähän vähemmistöön. Sunni enemmistö on kärsinyt vuosikausia Assadin diktatuurissa, kun taas Alawiitit ovat päässet elämässään eteenpäin. Syyriassa on käynnissä verinen sisällissota jossa kummatkin puolet kärsivät. NATO maat ja Sunnienemmistöiset arabimaat kannattavat väliintuloa. Mutta itse pelkään että väliintulo johtaisi todelliseen etniseen puhdistukseen. Olisi parempi käyttää kaikki muut painostuskeinot ennen sotilaallista väliintulooa.\nSotilaallinen väliintulo olisi ehkä perusteltavissa, jos se tehtäisiin muiden kuin NATO joukkojen avulla. Ikävä kyllä USA:lla ja länsimailla on omat geopoliittiset intressinsä joita ne ajavat. Kysessä on kuitenkin ns. realpolitk (eihän sotilaallinen väliintulo esim Bahrainiin ole edes puheenaihe).\nLue esim: Surprise Video Changes Syria “Timeline”\nMyth – the Syrian regime has been shooting only unarmed, peaceful protestors until very recently when opposition groups finally decided to arm themselves in self-defense.\nOn the contrary, there is clear evidence that armed groups have targeted and killed security forces and civilians from within weeks of the first small protests in March 2011. An earlier investigative piece I wrote on the Syrian casualty lists identifies the shooting deaths of nine Syrian soldiers in Banyas on April 10, 2011 as one important timeline marker for premeditated opposition violence.\nIgnoring this vital piece of information about the security landscape has helped shape a fundamentally flawed narrative of events in Syria. Furthermore, this false storyline has directly contributed to the escalation of the crisis by inciting rage against the “one-sided” violence of the regime, and emboldening opponents with a misplaced “righteousness” that kills legitimate debate on Syria.\nTällainen periaatteessa pitäisi, mutta käytännössä ei pitäisi, on aika näppärä tapa hoitaa hankala kysymys. Tulee vastanneeksi kyllä ja ei ja on vieläpä oikeassa molemmissa vastauksissa 😉\nMikä on “virallinen” länsimainen media? Virallisia, valtiollisia uutistoimistoja oli Neuvostoliitolla (TASS) ja on nykyäänkin esim. Iranilla ja Pohjois-Korealla (IRNA ja KCNA). Mutta ei yleensä länsimaissa.\nBBC:tä ja YLEäkö tuossa tarkoitetaan? Vai Virallista Lehteä?\nTL, mistä lähteistä puhut?\n‘vielä helpompaa jälkikäteen haukkua asiaanpuuttujaa vääristä tarkoitusperistä, toimintatavoista tai asenteista’ (i)\nEi tämäntasoinen vittuilu ole mitenkään helppoa: http://decentpedia.blogspot.com/2007/08/failures-in-reconstruction-process.html\nSyyrian tilanteeseen pitää puuttua sotilaallisesti (esimerkiksi samalla tavalla kuin Libyassa), jos siten estetään kansanmurha tai poikkeuksellisen raa’at ihmisoikeusrikkomukset. Näinhän se menee virallisesti.\nJos sotatoimilla syöstään vallasta kansainvälisen yhteisön yleisesti tuomitsema hirmuhallinto, ollaan jo rajoilla, mutta menköön, jos homma voidaan hoitaa ilman yletöntä lisäkärsimystä.\nPäämäärähän on pistää kaikki potentiaaliset hirmuhallitsijat pohtimaan hyväksyttävän käyttäytymisen rajoja. Eli idiaminien olisi hyvä tietää, että kansainvälisen yhteisön “kosto” on vääjäämätön tai ainakin todennäköinen.\nEli samaa seriffimeinikiä kuin oikeusvaltioissa.\nTällaisen “ihmisoikeuspolitiikan” rajat tosin nähtiin hyvin Irakin miehityksen yhteydessä. Uuskonservatiivien maailmankuvasta löytyi isoja aukkoja. Ei esimerkiksi ymmärretty, kuinka paljon jenkkejä islamilaisessa maailmassa vihataan. USA käytti likaisia keinoja houkutellessaan kansainvälisiä yhteisö hyökkäyksen kannalle.\nToivottiin, että diktaattorit kaatuisivat muissakin muslimimaissa … hetkinen, mitä tästä pitäisi ajatelle nyt arabikevään jälkeen.\ni: Milloin on jälkikäteen kiitetty asiaan puuttujia?\nNo mistä pitäisi kiittää? Libyan “siviilejä suojelevassa operaatiossa” kuoli wikipedian mukaan 25000–30000, 4000 on kateissa, 50000 haavoittui, ja Libya on tälläkin hetkellä sisällissotaa muistuttavassa kaaoksessa.\nLibyan väkiluku on n. 6.7 miljoonaa. Syyrian väkiluku on n. 22.5 miljoonaa. Eli “humanitäärinen interventio” Syyriaan johtaisi todennäköisesti ainakin 100000 kuolleeseen, 200000 haavoittuneeseen siviiliin, sisällissotaan ja Lähi-Idän kriisiytymiseen.\nKova on hinta siviilien pelastamiselle.\nMitähän lähteitä TL on seurannut? Täytyy huomata, että Syyria on hyvin rankasti estänyt toimittajien työtä maassa. Yksikään al Jazeeran ei toimittaja ei taida vieläkään saada raportoida maan sisältä. Ihan hyvin asioista saa kuitenkin selvää, kun lukee vaikka sivuja http://www.aljazeera.com/indepth/spotlight/syria/ ja http://english.alarabiya.net/index/contents/en_archive?lang=en&name=en_cov_syria&type=articles&source=category\nEi ole näiden takana Nato, USA tai Israel.\nTapio: Sotilaallinen väliintulo olisi ehkä perusteltavissa, jos se tehtäisiin muiden kuin NATO joukkojen avulla. Ikävä kyllä USA:lla ja länsimailla on omat geopoliittiset intressinsä joita ne ajavat. Kysessä on kuitenkin ns. realpolitk (eihän sotilaallinen väliintulo esim Bahrainiin ole edes puheenaihe).\nYmmärrän mielipiteesi NATO tai USA:n joukkoja vastaan Syyrian väliintulossa. Lienet samalla tavalla myös Israelin väliintuloa vastaan — mikä olisikin epärealistinen ratkaisumalli. Kenet sitten kutsuisit väliintulijaksi (kenen, jolla resurssit tähän riittäisivät): Venäjän, Kiinan vai kenties Intian? Entäpä jos kyseiset muut tahot vain eivät viitsi korvaansa lotkauttaa väliintulopyynnölle?\nTL: No mistä pitäisi kiittää? Libyan “siviilejä suojelevassa operaatiossa” kuoli wikipedian mukaan 25000–30000, 4000 on kateissa, 50000 haavoittui, ja Libya on tälläkin hetkellä sisällissotaa muistuttavassa kaaoksessa.\nOvatko nuo “siviilejä suojelevassa operaatiossa kuolleet” miten suurelta osalta NATO:n ja muiden ilmasotaan osallistuneiden tekosia? Wikipedian tappiolistojen (toki varmaan epävarmoja) mukaan tuhotut kohteet pääasiassa sotilaskohteita, siviilejä jokunen kymmen. Jopa Libyan vanhan hallinnon väitteen mukaan siviilejä olisi kuollut “vain” 1100, joka olisi tuosta luvustasi vain 4% luokkaa. Eli näillä (epävarmoilla) tiedoilla NATO:n osuus ainakin siviilien tappamisesta on ollut varsin pieni.\nEi tämäntasoinen vittuilu ole mitenkään helppoa:\nNäkisinpä kuitenkin mieluusti vertailukohdaksi etukäteen tehtyjä ehdotuksia, miten tulla väliin valtion sisäisessä väkivallan kierteessä Bosnian, Serbian, Libyan tai Syyrian tapaisessa tilanteessa.\nIrak 2003 on sitäpaitsi hieman huono lähtökohta, koska ei ollut kansainvälistä painetta mennä auttamaan ihmisiä vaan USA:n johdon paine hyökätä Irakiin koska (lisää tähän sopiva syy).\nSotilaallisen väliintulon ongelma on että se pitää tehdä kunnolla ja perusteellisesti, tasi sitten on parempi olla tekemättä sitä ollenkaan.\nPahinta miä voi tehdä on puuttua tipoitellen ja rajoitetusti, sellainen vain venyttää konfliktia.\nTehokas sotilasoperaatio tuottaa kuolemaa ja hävitystä. Se täytyy hyväksyä, muuten ei leikkiin kannata lähteä mukaan.\nTL: No mistä pitäisi kiittää? Libyan “siviilejä suojelevassa operaatiossa” kuoli wikipedian mukaan 25000–30000\nAi että kaikki kuolleet ovat Naton vastuulla?\nGooglella tietysti löytää vaikka mitä, Telegraph ja Russia Today taitavat olla jossain määrin virallisia.\nKymmenistä eri lähteistä olen saanut sen kuvan, että NATO (USA, Ranska, Britannia, Turkki) ovat jo kuukausia kouluttaneet Turkin puolella “Vapaan Syyrian Armeijaa”, johon kuuluu mm. Libyassa taistelleita islamisteja ja palkkasotureita, ja ruokkivat näin osaltaan konfliktia, jopa ohjaten sitä erikoisjoukkojen avulla Syyrian sisältä. Ja YK:lta halutaan vain valtuutus laittaa Iranin liittolainen kyykkyyn.\nTurkin pääministeri yrittää vedota NATOn 5. artiklaan, kun ei ole saanut YK:lta lupaa hyökkäykseen. Tuollaiseen sotilasliittoonko Suomi haluaa? Ihan oikeasti?\nOttamatta juuri tähän asiaan muuten kantaa, niin onko jotenkin pahempi asia tappaa oman maansa kansalaisia, kuin toisen maan kansalaisia? Jos on, niin kuulisin mielellään jotain perusteluja tälle usein käytetylle retoriselle heitolle.\nMutta silti Suomi ei saa liittyä Natoon ettei meidän poikia kuole näissä hyökkäyksissä vieraisiin valtioihin. Silti muiden pitäisi se hoitaa.\nSotilaallisen väliintulon pitäisi olla se viimeinen vaihtoehto ja joskus se on tarpeellinen. Näkisin, että toimenpiteitä pitäisi kohdistaa Syyrian tapauksessa Venäjään, joka on Syyrian pitkäaikainen kumppani.\nNiin kauan kuin Syyrian johto tietää, että Venäjä tukee sitä YK:ssa ja torppaa päätöslauselmia, niin mitään muutosta ei tule tapahtumaan. Eikö tulitaukokin ole lähinnä sen seurausta, että Venäjä saatiin jollain ilveellä siihen mukaan?\nEi sinne ole mitään järkeä mennä. Tappakoot toisiaan niin kauan kun sisua riittää. Mennään sitten kun osapuolista tuntuu siltä, että nyt saattaisi alkaa riittää.\nJos konfliktin loppua halutaan nopeuttaa niin myydään alueelle lisää aseita. Niillä se Suomikin sai omat sotansa loppumaan.\nNiinpä, mutta jos sotilaallisen intervention jälkeen maa downgraidautuu keskiaikaan kuten kävi Iranille.\nEi ole sekään hyvä, jos raiskattuja naisia tässä uudessa valtiossa kivitetään kuoliaaksi huorinteosta.\nTai jos maan imaamit alkavat tekemään ydintuhoaseita…\nOlisi syytä tehdä ideologista aikamatkailua Natsi-Saksan vuosista 2000 luvun islamilaisiin vallankumousvaltioihin mukaanlukien Egypti ja Libya. Mitkä ovat ihmisoikeudet ja erityisesti naisten oikeudet siellä nyt muslimiveljeskuntien rynnistäessä.\nVuonna 2020 olemme kaikki viisaampia, mutta paras on olla etukäteen viisas näissä asioissa.\nEnsimmäiseksi tulee mieleen Saksa ja II maailmansota. Mutta onko sen jälkeen?\nketkä ovat aseistaneet ja rahoittaneet Syyrian kapinallisia?\nKetkä aseistivat ja rahoittivat Libyan kansannousua?\nKertoika valtamedia meille, että Libyassa oli Suomen tasoinen terveydenhoito ja Afrikan korkein lukutaito? Ja asteikolla 1–10: kuinka paha diktaattori Gaddafi itse asiassa oli kansaansa kohtaan?\nLibyaankin hyökkäsi ensin länsimainen media ja lopulta Nato. Nyt tahti on sama Syyriassa.\nTodellisia motiiveja kehiin, kiitos.\ni: Milloin on jälkikäteen kiitetty asiaan puuttujia? Jotenkin muistan paljon tapauksia joissa on haukuttu (Bosnia, Kosovo, Somalia, Afganistan, Irak, Libya,…), mutta vähän kiittelyitä. Kuwaitinkin kohdalla on yritetty keksiä syitä haukkua USA vapautusoperaatiosta.\nKäsittääkseni Kosovossa väestön enemmistö kiittelee välintuloa.\nLänsimaat ovat kyllä yleisesti sokeita aiheuttamilleen vahingoille, ja tätä pitää varoa. Toivottavasti Suomi ei “kansainvälisty” tässä asiassa.\nTL: Googlella tietysti löytää vaikka mitä, Telegraph ja Russia Today taitavat olla jossain määrin virallisia.\nHaloo?! Syytät muita siitä, että nämä kuuntelevat “Naton, USAn ja Israelin” tiedotusvälineita, mutta oma lähteesi on RT? Ilman muuta Venäläinen media on Syyrian asiassa neutraali, onhan Venäjän lehdistönvapaus sijalla 142, kun vertaillaan 179 maata: http://en.wikipedia.org/wiki/Worldwide_Press_Freedom_Index\nRiitta: Ensimmäiseksi tulee mieleen Saksa ja II maailmansota. Mutta onko sen jälkeen?\nOnko tuo muka joku esimerkki humanitäärisillä syillä sotaan lähtemisestä? Britannia ja Ranska julistivat Saksalle sodan siksi, että se hyökkäsi toiseen suvereeniin valtioon, Puolaan. USA:lle Saksa julisti sodan. Samoin NL joutui sotaan Saksaa vastaan Saksan aloitteesta (alkuvaiheessahan NL oli Saksan liittolainen!). Suomi oli suurimman osan sodasta Saksan liittolainen (tai kanssasotija tai millä nimellä tätä nyt sitten halutaankin kutsua).\nSaksan ihmisoikeisloukkauksilla ennen vuotta 1939 ei ollut oikeastaan mitään merktitystä sotimiseen ryhtymisen suhteen. Myöhempienkin merkitys sotaponnisteluihin oli aika marginaalinen. Esim. Auschwitzin kaasukammioita ei juutalaisten pyytelyistä huolimatta pommitettu.\nKysymyksen asettelu on väärä. Pitäisi kysyä halutaanko seurata agendaa ja syrjäyttää Assad vallasta heikentäen näin Iranin liittolaisen asemaa. Vähemmällä siviiliuhrien määrällä oltaisiin päästy, jos kapinallisia ei oltaisi tuettu aseellisesti ja peiteoperaatioilla. Jos puhutaan siviilien pelastamisesta niin sota aiheuttaa varmasti yli 100 000 ihmisen kuoleman.\nTilannetta ei tule verrata Libyaan missä kyseessä oli terroristin syrjäyttäminen, kauppapolitiikan ollessa vahvasti seuraavana. Syyriassa kysymys on paljon suuremmasta asiasta.\nYleisesti ottaen länsimainen media on hieman pimennossa ja kirjoitukset ovat kiihtyneet pro military suuntaan, jonka syöttiin Osmokin on langennut. En kuitenkaan sano, etteikö väliintulo olisi väärin, päinvastoin kannatan nykyisen valtapolitiikan edistämistä.\nKyllä Soini oli siinä oikeassa, että suurimmat sodanlietsojat löytyvät nykyään Vihreistä eikä Kokoomuksesta. Ei kannata Osmo kuvitella, että NATO:n pommiin kuollut syyrialainen olisi yhtään onnellisempi kuin Syyrian hallituksen tai kapinallisten luotiin päivänsä päättänyt.\nSyyrialaiset ratkaisevat ongelmansa itse. Jos johdon vastustus on riittävää, johto kaatuu, jos ei valta pysyy. Kumpikaan puoli tuskin on toistaan parempi hallitsemaan. Tilanteeseen puuttujilla taitaa olla itsellään niin synkät siviilimurhatilastot, ettei tuo siviilien suojelu mene läpi edes loimaalaiselle mummolle.\n‘Milloin on jälkikäteen kiitetty asiaan puuttujia?’ (i)\n‘Ensimmäiseksi tulee mieleen Saksa ja II maailmansota.’ (Riitta)\nToisessa maailmansodassa Saksa oli se asioihin puuttuja, ja sen kiinni saadut johtajat hirtettiin juurikin siitä, eli hyökkäyssodan aloittamisesta.\nJuho Laatu: Käsittääkseni Kosovossa väestön enemmistö kiittelee välintuloa.\nVuonna 1993 Kosovon Srebrenica oli YK:n suoja-alue, jota Serbit uhkasivat. Hollantilaiset YK-joukot pyysivät sotilaallista apua siviilien suojelemiseen mutteivät saaneet. YK-sotilaat väistyivät ja Serbit aloittivat siviilien etnisen puhdistuksen.\nNATO aloitti ilmahyökkäykset Serbejä vastaan vasta 1995. Kosovo on minusta kyllä yksi räikeimmistä häpeätahroista YK:n ja kansainvälisen rauhanturvaamisen historiassa. Vaikka humanitäärinen kriisi oli erittäin todellinen ja tunnustettu, mitään ei tehty vuosiin vaan annettiin tilanteen jatkua.\nOngelma tässä väliintulossa on vain se, että taas kerran käytännössä asetutaan toisen osapuolen puolelle toista vastaan. Syyrian oppositio saa tukea myös Iranilta, ollaanko valmiit tukemaan sitä ? Pitäisi tarkemmin tietää ketä oppositio edustaa, lienee melko sekava ja hajanainen. Sitä paitsi Assadin tuki on edelleenkin melko suuri, kenties suurempi kuin opposition. Media helposti vääristää ja yksinkertaistaa tilannetta. Vallankuomousromantiikka voi edelleen hyvin !\nMinustakin Srebrenica on hyvä esimerkki siitä, miten länsimaat voivat pitkälti hyvää tarkoittaen myös sotkea asiat ja saattaa ihmiset vaaraan.\nMutta Srebrenican ongelmat liittyvät Bosniaan eikä Kosovoon. Kosovon sota oli myöhäisempi ja erillinen, vaikkakin myös entisen Jugoslavian alueeseen liittyvä konflikti.\nIran tukee nykyistä hallintoa ja Alawiitti vähemmistöä (< 10%) joka on halltisevassa asemassa. Alawiitit lasketaan Shiia muslimeihin kutn Iranilaist. Kapinalliset edustavat Sunni enemmistöä. Assadin puolella taistelee myös Sunneja jotka ovat päässeet asemiin suhteilla ja joilla on paljon hävittävää.\nMissään tapauksessa ei ole totta että Assad olisi yksinäinen diktaattori ja Syyria rauhoittuisi jos hänestä päästäisiin eroon.\nReutersin mukaan USA:n senaattorit John McCain ja Joseph Lieberman vierailivat juuri Turkissa tapaamassa Syyrian kapinallisia, ja vaativat että Syyrian vapautusarmeijalle vallataan Syyriasta USA:n tuella suoja-alueita, jossa “Vapaan Syyrian armeija” voi harjoitella sotatoimia. Melkoista sodanlietsontaa. Eikä mitään uutta, USAlla on vuosikymmenien kokemus tuollaisista hallitusten kaatamisista ympäri maailmaa.\nPerusteluna tuolle invaasiolle on se, että Syyriassa on vuoden aikana kuollut n. 10000 ihmistä väkivaltaisuuksissa. Mutta Syyrian väkiluvulla ihan normaalikin kuolleisuus on 200000 ihmistä vuodessa.\nPäivän Helsingin Sanomissa oli juttu Kilisin pakolaisleiriltä, jonne ei jostain syystä saa mennä haastattelemaan pakolaisia. Paikallisten turkkilaisten mukaan leiri houkuttelee “elintasopakolaisia” Syyriasta, kun siellä saa kolme lämmintä ateriaa + 10 euroa päivässä, ja lisäksi koulutuksen lapsille.\nEn nyt ole vakuuttunut siitä, että Syyriassa on käynnissä oikea kansanmurha. Sensijaan alan olla vakuuttunut, että Syyrian levottomuudet ovat pitkälti ulkoisten tahojen tahallisesti ylläpitämiä. Ja Syyrian armeija sotii lähinnä aseellisia kapinallisjoukkoja vastaan omassa maassaan.\nSyyrian tilanteeseen tulisi puuttua toistaiseksi ainoastaan YK:n tarkkailijoita lisäämällä, kuten nyt tehdään.\nKymmenen tuhatta on ihan pikkujuttu?\nNorja meni sekaisin 80 kuolleesta. Sehän se vasta pikkujuttu olikin?\nIrakissa on kuollut n. 600000 siviiliä 2003 jälkeen USA:n miehityksen aikana. Irakin ja Syyrian väestö on suunnilleen saman kokoinen.\nOnko tämä n. 10000 epäselvä uhrimäärä jollain ideologisella perusteella sellainen, että se perustelee massiiviset sotatoimet, joiden seurauksena todennäköisesti kymmenkertainen määrä ihmisiä kuolee, ja pitkällä aikavälillä ylitettäneen puolen miljoonan kuolleen raja?\nEikö samoin perustein voisi sitten hyökätä Syyrian kokoiseen Pohjois-Koreaan, jossa kuolee ihmisiä nälkään ja keskitysleireillä varmasti enemmän kuin Syyriassa? Tai Darfuriin?\nTai jos kysymys on arabikevään mielenosoitusten sallimisesta, miksi Saudi Arabian annettin vaientaa väkivaltaisesti Bahrainin kapinalliset?\nEikö samoin perustein voisi sitten hyökätä Syyrian kokoiseen Pohjois-Koreaan, jossa kuolee ihmisiä nälkään ja keskitysleireillä\nEi voisi, vaan pitäisi.\nNaisena ehdotan vienosti, että miehistä tehtäisiin rauhanturvaajia, jotka huolehtisivat sotilaina voimaperäisesti maailman muonituspuolen. Jos se olisi sittetn hohdokkaampaa. Naisilla menee aivan liian paljon aikaa esim. lastenhoitoon yms. että he ehtisivät ajaa traktoria salaojitetuilla pelloilla all over the world, in Africa and so on. Paljon puhutaan, mutta mitään ei tehdä. Missä vika???\nBeta: Tilannetta ei tule verrata Libyaan missä kyseessä oli terroristin syrjäyttäminen, kauppapolitiikan ollessa vahvasti seuraavana.\nLibyassa oli ennen NATO:n iskuja n. 30000 Kiinalaista öljytyöntekijää. Ja Gaddafi oli aikeissa myydä öljyä kultaa vastaan Kiinalle, Intialle ja Venäjälle. (mm. Financial Times)\nYK:n päätös Libyan ilmaiskuista ei ollut yksimielinen, moni maa vastusti. Mm. Afrikan Unioni, Etelä-afrikan Presidentti Jacob Zuma sekä Intian ulkoministeri kritisoivat voimakkaasti yhdysvaltoja YK:n valtuuksien ylittämisestä.\nSuomalaisesta intelligenziasta löytyi tuolloin runsain mitoin Kosovon väliinpuuttumisen vastustajia. Hesarilla oli kokonainen sivu haastatteluja aiheesta. Samoin vastaus väliintulon aiheellisuuteen on erilainen, jos kysyy Venäjän tiedotusvälineiltä — varmaan myös Serbian.\nDisclaimer: en itse vastustanut, enkä vastusta Kosovon väliintuloa.\nTL: Vuonna 1993 Kosovon Srebrenica oli YK:n suoja-alue, jota Serbit uhkasivat. Hollantilaiset YK-joukot pyysivät sotilaallista apua siviilien suojelemiseen mutteivät saaneet. YK-sotilaat väistyivät ja Serbit aloittivat siviilien etnisen puhdistuksen. NATO aloitti ilmahyökkäykset Serbejä vastaan vasta 1995. Kosovo on minusta kyllä yksi räikeimmistä häpeätahroista YK:n ja kansainvälisen rauhanturvaamisen historiassa. Vaikka humanitäärinen kriisi oli erittäin todellinen ja tunnustettu, mitään ei tehty vuosiin vaan annettiin tilanteen jatkua.\nNyt on kyllä sekaisin paitsi puurot ja vellit myös muutkin viljatuotteet.\nSrebrenickan joukkomurha tapahtui heinäkuussa 1995, ja osoitti karulla tavalla miten YK ei kyennyt suojaamaan takaamaansa suoja-aluetta. Sinänsä on totta, että NATO ei tehnyt merkittäviä ilmaiskuja (muutama tosin tehtiin) heti, osittain huonoista keliolosuhteista johtuen (toisin kuin luullaan, niin etenkään tuolloin ei ollut niin vain mahdollista tulittaa ilman näkyvyyttä) mutta ennen kaikkea koska Serbijoukot uhkasivat surmata ne 400 YK sotilasta ja aloittaa tykistötulen lähellä olevaan Potocarin YK-tukikohtaan, johon oli paennut yli 20.000 siviiliä. Tämä on nyt helppo tuomita, mutta toisaalta tuolloin ei kyllä ollut mitään varmuutta että 8.000 siviiliä murhattaisiin, eikä ”vain” pakkosiirettäisi.\nNato aloitti pommitukset 30.8.1995, kun serbiarmeija oli vielä tulittanut tykistöllä keskelle Sarajevoa, soittaen että neuvottelutulos ei ollut tulossa, siinä ei siis odotettu vuosia vaan reilussa kuukaudessa aloitettiin pommitus joka osaltaan johti Daytonin rauhansopimukseen.\nKosovon ilmakampanja alkoi 24.3.1999, kun rauhanneuvottelut Serbian kanssa olivat kariutuneet ja 23.3. ja Jugoslavian valtiontelevisiossa oli julistettu hätätila ja joukkomobilisointi. Yhtenä isona syynä tähän oli juurikin se, että haluttiin välttää Bosnian tilanteen uusiutuminen, eli ettei taas odoteta että väkivalta Kosovossa (joka oli siis jo alkanut aiemmin) saavuttaisi Bosnian kaltaisen massamurhan tason. Ja ainakin valtaenemmistö kosovolaisista kyllä kiittää tätä pommituspäätöstä.\nNATO:a on syytä arvostellakin, esim. sen maalittamisprosessissa oli selviä virheitä, ja siviilitappioita tuli mitä ilmeisimmin enemmän kuin olisi ollut välttämätöntä. Mutta ei tässä kyllä aikailusta kannata alkaa syyttää, ja Kosovosta ei tullut toista Bosniaa.\nNiin sivihuomautuksena vielä, Irak ei ole NATO:n operaatio (Afganistan on), koska USA ei saanut NATO:lta hyväksyntää hyökkäykselleen, useiden jäsenmaiden vastustaessa sitä. Esim. Saksa oli erittäin kriittinen. Niinpä USA perusti oman liittouman ”Coalition of the Willing” jossa on toki mukana myös NATO:on kuuluvia maita, mutta puolet NATO-maista ei ole mukana ja enemmistö valtioista on ihan muualta. NATO:n kritisoiminen kaikesta USA:n hölmöilystä on yleinen perspektiiviharha.\nEikö meidän nyt vaan kannattaisi lopettaa kaikki kehitys- ja kriisiapu, koska emme esimerkiksi voi taata avun perillemenoa pohjois-korean epäluotetavaksi leimaamalle väestönosalle? Eikö ole epäoikeudenmukaista että jotain nälkäänkuolevaa autetaan ja toista ei?\nEikö samoilla perusteilla pitäisi auttaa kaikkia?\nIrakissa 74 % väestöstä kiitteli USA:n hyökkäystä vielä 3 vuotta myöhemmin. Lienevät lähinnä shiioja ja kurdeja. http://news.bbc.co.uk/2/shared/bsp/hi/pdfs/27_02_06world_poll.pdf\nUSA:n arvostelijan mukaan tuohon mennessä kuolleita oli 67 000. Tietysti kaikenlaisia lukuja esitellään. http://www.hs.fi/paakirjoitukset/Hadithan+siviiliuhrit+j%C3%A4iv%C3%A4t+sovittamatta/a1305554790302\nMonissa muissakin tapauksissa vapauttajaa on kiitelty, vaikkapa Hollanti Englantiin 1688, Vietnam Kambodzhaan 1979 tai Tansania Ugandaan 1979. http://fi.wikipedia.org/wiki/Ugandan%E2%80%93Tansanian_sota\nVaikka nainen tai lapsi tai mies pelkäisi hakkaajaansa, kyllä ulkopuoliset saavat auttaa pelkureita. Valtion ollessa kyseessä puuttuminen on harvoin järkevää mutta joskus se on. Vaikka puuttujan motiivit olisivat itsekkäät, puuttuminen voi silti olla kannatettavaa.\nSyyriassa tullaan todennäköisesti näkemään paljon verenvuodatusta, mikä ei loppune, ennen kuin enemmistö saa vallan. Ulkovaltojen älykäs puuttuminen voi nopeuttaa tätä veristä vaihetta ja siten vähentää uhreja. Kovin vähäiseksi heidän lukuaan tuskin saadaan.\nOn muistettava, että Syyrian kansasta osa tukee nykyistä hallitusta. On mahdollista, että se on enemmistö. Se on varmaa, että suurimmalle osalle vain rauha on tärkeintä. Suuri osa ei ymmärrä eikä seuraa politiikkaa. Jokaisen interventiota haikailevan on mietittävä, miten pitäisi toimia, jos Suomessa tuhatkunat militanttia maakunnista hyökkäisi Helsinkiin, aktivoisi milenosoituksia, ampuisi poliiseja ja lopulta ryhtyisi valtaamaan kerrostaloja ampuen hallitusta kannattavia. Veikkaanpa, että Osmokin tukisi samoja menetelmiä joita Syyrian johto nyt käyttää, eikä haluaisi ulkovaltojen tukevan maakunnan miehiä.\nSyyrian tilanne on kompleksi ja on naurettavaa käydä keskustelua Osmon alustamilla taustoilla ja argumenteilla.\n1. Syyrian kriisissä ei ole kyse demokratiasta eikä vastavuoroisesti tyranniasta.\n2. Syyriassa on kriisi, jossa kaksi aseistettua osapuolta taistelevat aivan muusta kuin oman maan oloista, ja väkivaltaisuuksien lopettamista vaativien ulkovaltojen suoralla tuella.\n3. Yhdysvaltalaisen yksityisen tiedusteluorganisaatio Stratforin mukaan konfliktin keskeiset vaikuttimet löytyvät Iranin kasvavasta vaikutusvallasta Lähi-idässä sekä Turkin toiveesta Syyrian vallan luisumisesta Syyrian Sunni-enemmistölle.\n4. Syyrian aseistettua oppositiota tukevat ja rahoittavat etupäässä Assadin hallintoa vastustavat Saudi-Arabia, Qatar ja Yhdistyneet Arabiemiraatit. Myös Yhdysvallat on ilmoittanut kapinallisten suorasta tuesta tämän kuun alussa.\n5. Assadin hallinnon keskeisimmät poliittiset liittolaiset löytyvät Venäjältä ja Kiinasta, jotka molemmat vastustavat mahdollista Yhdysvaltojen kasvavaa vaikutusvaltaa alueella nykyhallinnon kaatumisen myötä.\nKysyn siis mitä ihmeen hyvää saavutetaan “länsiliittoutuman” sotilaallisella interventiolla? Kyllä sillä saavutetaan lyhyellä tähtäimellä ja kovaan hintaan länsimielinen hallinto, mutta mitä sen jälkeen?\nKriisissä on kyse niin paljon isommista geopoliittisista intresseistä, että 10.000 tai 100.000 kuollutta syyrialaista ei liikuta ketään osallista (paitsi tietysti syyrialaisia uhreja ja niiden omaisiaan itseään).\nOn tosi kakkamainen juttu, että Syyrian hallitus tappaa omia kansalaisiaan. Olen samaa mieltä, ettei sellaista pitäisi saada tapahtua. Olen sen sijaan täysin eri mieltä siitä, saadaanko tilanteeseen kestävää muutosta länsivaltojen sotilaallisin toimin.\nKatsokaa vaikka Libyaa tai Egyptiä. Siellä on kalifit vaihdettu ja uusia on tulossa tilalle. Mikään ei näytä siltä, että uudet kalifit olisivat jotenkin humaanimpeja demokraattisempia kuin vanhat. He ovat vain uusia. Anna mennä muutama vuosi, niin he ampuvat puolestaan omia mielenosoittajiaan.\nOngelma on systeeminen. Nyt vain vaihdetaan regiimejä. Yksi klaani vaihdetaan toiseen, yksi heimopäällikkö toiseen.\nJokaisen interventiota haikailevan on mietittävä, miten pitäisi toimia, jos Suomessa tuhatkunat militanttia maakunnista hyökkäisi Helsinkiin, aktivoisi milenosoituksia, ampuisi poliiseja ja lopulta ryhtyisi valtaamaan kerrostaloja ampuen hallitusta kannattavia.\nVaikka Kataista en kummoisesskaan arvossa pidä, hänen poistamiseksi virastaan on sentään muitakin keinoja kuin ampuminen. Mielenosoittaminenkin on ihan laillista.\nJuuri näin ja tähän skenaarioon voisi lisätä, että maakuntien miehiä aseistaisi ja rahoittaisi vaikkapa Venäjän turvallisuuspalvelu, joka toisella suulla taivastelisi Suomen valtion ihmisoikeusrikkomuksia.\nEdellinen Edellinen artikkeli: Perustulo ei ole huuhaata\nSeuraava Seuraava artikkeli: Kun miljardi kiinalaista hyppää


FinnFrameNet:Filling - Sanat\nHän ahtaa päänsä täyteen oppitietoja kirjoista, huvittelee mahdollisesti tenttilukujen välissä osakunnassa, mutta jättää yksilöllisen minänsä elämään valmistamisen tuonnemmaksi, senjälkeen suoritettavaksi, kun saavutettu oppiarvo ja tieteellinen pätevyys takaavat hänelle — leivän.\nTytön matkalaukut hän oli ahtanut kirjoja täyteen.\nta, palasiksi hajoavia vanhoja papereita... jonkinlaisia historiallisia käsikirjoituksia, joita se tohtori oli ahtanut kassakaappinsa täyteen.\nMuuan jättiläismäinen mies hypisteli hämmästyneenä ja ihastuneena muutamia hiuskiehkuroita, pari korpraalia oli ahtanut saappaanvartensa täyteen hiuksia, muuan majuri oli hankkinut itselleen liehuvan hiusviitan, joka ulottui hänen kantapäilleen saakka, ja eräs upseeri oli kiinnittänyt hiukset kypäräänsä niin, että ne peittivät kokonaan hänen kasvonsa, paljastaen ainoastaan hänen valkoiset hampaansa, ja hän riehui ja manasi ihastuksesta.\nTiedon valtateiden imagoon tämä kuvaus ei oikein sovi: pikemminkin Information superhighway on virtaviivainen ja hyvin asfaltoitu lavea tie.\n- Nykyään monet paikat on jo asfaltoitu, ja voihan tuon rampin pystyttää mihin tahansa, perustelee rullalautailua harrastava Jussi Korhonen\n( parkettia, wc + s lattia kaakeloitu ), mahd. aravalainan siirtoon.\nSen kansoittaa ensi lauantaina kuitenkin hiihtosuunistusväki omissa MM-katsastuksissaan.\nHänen murtunut ranteensa on kipsattu.\nAtlantan sairaaloissa on kipsattu jo kymmenkunta jalkaa.\nHän valitsi tätä tarkoitusta varten viljavimman osan niitystä kiveten tämän osan huolellisesti.\nTaavetti Inkistä eivät kumminkaan nämä hommat miellyttäneet, vaan hän oli kiintynyt maatyöhön ja koetti kotitilaansa kunnostaa, peltoja raivaten ja kiveten sekä vesiperäisiä maita kuivaten saada elatuksensa sen kautta.\nEivätkö monin paikoin tavattavat, suorastaan kunnioitettavan pitkät ja komeat kiviaidat viljelysten ympärillä, samoinkuin suuret kivirauniot ja maan uumenissa kulkevat kivisalaojat ole riittävän selviä todisteita siitä, että työtä viljelysten kiveämiseksi on kyllä tehty?\nTupaan palatessani koristelen kuusen; pumpulipalloja ja mummoni valamat kynttilät sidon oksille.\nKaiken kukkuraksi koristelen kahvipensaani joulukuuseksi niin että sen heikot oksat notkuvat koristeiden painosta.\nKukkasilla koristelen niityt, pellot, paimentorvet, karjankellot helkyttelen laitumilla.\nEräänä päivänä Reijo koristeli ruokasalia kreppipaperiköynnöksillä, kun hänellä oli illalla pikku kutsut tovereilleen.\nKansa koristeli asuntojaan köynnöksillä ja jakeli lahjoja.\nPunainen kajastus kultasi taivaanrannan, josta hänenkin korvansa alkoivat entistä selvemmin kuulla kavioitten lähestyvää kapsetta.\nNouseva aurinko kultasi ne purppuranpunaisiksi.\nSidonilaiset, joita torilla kokoontui ympärilleni, olisivat kuormanneet selkäni täyteen hedelmälahjojaan — tuulen pudottamia, jotka olivat auenneet — ellen olisi heidän antimiaan torjunut ja seurannut erästä heistä, zn tienny minne.\nKuorruta kermavaahdolla, jäätelöllä tai paksulla vaniljakastikkeella ja koristele tuoreilla mansikoilla, vadelmilla tai säilykehedelmillä.\nLadaten haulikkonsa menee hän ladon taakse vesakkoon, jossa näkee ristiin rastiin lumella koiran jälkiä.\nJos he hyökkäävät, on parasta että minä ammun, ja sinä lataat kiväärejä niin nopeasti kuin suinkin voit, mutta ei meitä hyvä peri, jos he tekevät tosihyökkäyksen.\nEnsimmäisenä vuotena ei ole aina aihetta maalata lippusalkoa kokonaan valmiiksi, koska se pystyyn kohotettuna vielä voi kuivua ja halkeilla.\nMutta jos minä maalaan penkin ja panen viereen kyltin: " Vastamaalattu ", niin he eivät usko ennenkuin sormenpäillään koettelevat ja tekevät rumia jälkiä.\n— Minä maalaan nukkeni tällä isän pirtulla.\nMiten monta kertaa äiti meikkasi mustan silmän piiloon mennessään ihmisten ilmoille?\nKosmetologioppilas Sari Ristolainen meikkasi sotaveteraaninaisiin kuuluvan Liisa Keräsen kasvoja.\nLady oli aamulla pakannut matkalaukkunsa ja poistunut valtoihin.\nKun Tampereen Teivossa omaa tallia pitäneelle Veijolle tarjottiin valmentajan paikkaa Malmön Jägersrosta, hän pakkasi kapsäkkinsä ja lähti.\nToivo Vikstedtin hauskoin historiallisaiheisin maaluksin ja paneloitu katto on myös taideteos\nLattiat on tehty mäntylaudasta ja katot paneloitu.\nVanha rakennus on niinikään laudoitettu ja maalattu ulkoa ja sisältä paneloitu, pahvitettu ja maalattu.\nHautala kehuu varsinkin MTK:n nuoria viljelijöitä, jotka eivät halua kylvää pelloilleen geenimanipuloitua siementä tai piikittää lehmiään hormoneilla.\nMistä he aina saavat tietää, mitä lääkärit heille syöttävät tai millä myrkyillä piikittävät.\nKeittiöremontin asiantuntija Sisustepinnoite Forema Savonlinna P ( 957 ) 520 660 Myös kuljetuspalvelu PS. Myös väliovet voidaan pinnoittaa.\nAino pumppasi minut täyteen erästä asiaa, pumppasi koko sillä tarmollaan, jonka on kumminlahjana saanut.\nSisältä olen sen rapannut savella.\nKunniaksi suomalaiselle työmiehelle jäi kuitenkin noista vaikeuksista se muisto, että miehet tekivät työtään työn laadusta keskenään kilpaillenkin, ja monasti eri työkunnat kilpailivat kunniasta, kuka saisi arvokkaammat ja vaativammat paikat rapatakseen, eikä niinkään paljon kuin yleensä luullaan, ollut täällä kysymys siitä, miten kiristää työstä mahdollisimman paljon hintaa.\nEtualalla ahkera kotipuutarhuri ruiskuttamassa avomaan kurkkuja laikkutaudin varalta kuparikalkkinesteellä.\nKun autoistuminen ruuhkautti kadut ja tiet jo 1960-luvun lopussa.\nKello 17.30 tapahtunut turma ruuhkautti sunnuntai-illan vilkkaan paluuliikenteen.\nLakko ruuhkautti molemmat satamat pahoin.\nFoinikialaiset sivelivät laivansa pi'ellä.\nTaikinamaista tahnaa löytyi aivan viereltä ja sillä Hanski siveli kannen tarkoin liitoksestaan ilmatiiviiksi.\nLapset kattavat kahvipöytää, somistaen sen kukin ja\nOlin ystävieni kanssa kierrellyt paratiisimaisen Pfalzin viinitarhoissa somistaen rintapieleni magnolioilla.\n2014-10-13 00:00:00 Tapetoi itse.!\n- Loistoristeilijöitä rakennettaessa kaikki reiät tukittiin jotta lämpö pysyi sisällä, ja meitä saattoi kolmekymmentä ukkoa ruiskuttaa asbestia.\nNälkäisten susien takia talojen ikkunat Pietarin liepeillä tukittiin ulkoapäin.\nMinä täytin ammeen joka päivä uudella vedellä.\n— Minä täytin kupit samasta teekannusta, ystäväni.\nMinä täytin bensiinisäiliöt ja huolsin auton.\nHänen edessään oli paperi, töherretty täyteen sotkuisia kirjaimia, jotka rivi riviltä suurenivat.\nMonta tuntia seisomme tässä, töhrittiin liidulla itsemme, kuin mitkäkin hullut, entäs he sitten?\nKauniit paikat sotkettiin, seinät töhrittiin Ja ikkunat ja ovet kiskottiin irti ja rikottiin.\nEspanjalaiset tietysti tapettiin ja lippu töhrittiin likaan.\nMunkki oli jo valellut itsensä bensiinillä.\nSilloin hän voiteli minut öljyllä Herran sanan mukaan.\nHuolellisesti hän voiteli toverinsa turvonneita huulia väkevällä liuoksella ja samoin ranteessa olevaa haavaa.\nIltaisin pestyänne kasvonne pitäisi teidän voidella ne erikoisella huokoset sulkevalla voiteella.\nHyväkuntoinen Tintti voiteli suksensa vähän eri lääkkeellä kuin useimmat muut tekijät ja näytti sitten mallia miten lennetään vaikka puuhun.\nJa silloin eivät kauneudenhoitoa harrastaneet naiset, vaan miehet! Luolamies voiteli ihonsa eräänlaisella rasvaisella tökötillä, pitääkseen ruumiinsa pehmeänä ja notkeana.\nVanhemmat tiet on päällystetty asfaltilla ja uudemmat sementillä, joka on kestävämpi ja turvallisempi.\nKaikki väylät on päällystetty asfaltilla, ja liikennemerkit sekä ajoratamaalaukset vastaavat todellisuutta.\nSitä ennen Punainen tori oli päällystetty asfaltilla.\nUseimmat tiet olivat asfaltilla päällystettyjä, riittävän leveitä ja suoria.\nRakennusten välissä ja muutamin paikoin kanavien varsillakin ou kapeita, kivillä tai asfaltilla päällystettyjä kävelyteitä, joita pitkin ainoastaan tottunut kulkija voi päästä kaupunginosasta toiseen. % Tie nim. päättyy sangen ] usein veden rajaan, huolimatta siitä, että kaupungissa on voin neljäsataa eri siltaa.\nUnto Suonpää hiihti notkein, voimakkain potkuin aukeata nevaa myöten, joka välkkyi ja kimalteli täysikuun valossa kuin miljoonin jalokivin koristeltuna.\nKirkkosaliin levitetyllä pöydällä on luostarikirkon kalleimpia aarteita, jalokivin koristeltuja kulta- ja hopeaesineitä.\nLuodikkojen lisäksi esillä on jalokivin koristeltuja miekkoja ja tikareita. helmiäiskoris-\nEräässä Hollywoodin lemmikkieläinten myymälässä on jo alettu myydä joulutavaraa, mm. villakoirille tarkoitettuja joulupukin asuja, jalokivin koristeltuja kaulapantoja ynnä muuta mukavaa ia merkillistä kamaa.\nSyyt muuten olivat: 1 ) Nainen sai hyvän alun uusien tuttavuuksien tekemiseen, 2 ) Häneltä ei koskaan puutu puheenaihetta ja 3 ) Nuuskatessaan hän voi kauniisti esitellä jalokivin koristeltuja lumenvalkoisia käsiään.\nApollo 17: n miesten mukanaan kuusta tuoma kivi, käiksi arvokkain jalokivin koristeltua intialaista valtaistuinta ja joitakin suurenmoisia jalokiviä on vetonaulana DGsseldorfin 9. jalokivimessuilla.\nHän teitoi niistä purppuranpunaisessa logutsuun, orjan pitäessä hänen päätitä yläpuolella kullatta valeltua ja jalokivin koristeltua seppeleltä.\nKaadetaan voideltuun suorareunaiseen kohokasvuokaan ja paistetaan 200 asteen lämmössä 30- 35 minuuttia.\nTäten muodostunut siirapinkaltainen sokeriliuos kaadetaan sileäpohjaiseen vuokaan, jota käännellään kunnes sen pohja ja sisäreunat ovat kuorrutetut sokerilla.\nKiehauta etikkaliemen ainekset ja kaada liemi kiehuvana tölkkeihin niin, että kasvikset peittyvät.\nLihlientä lisätään niin paljon, että sienet ja kasvikset peittyvät ja ne keitetään pehmeiksi.\nRuokalistaan kuului lisäksi korvasienillä kuorrutettua karitsansatulaa ja omenista valmistettua jälkiruokaa.\nOletteko maistanut kuorrutettua sappikokkelia?\nPunaisella verhoilulla katetussa kokoussalissa käytiin yleinen keskustelu ja pohjustustyö perustamisesta sekä saatiin aikaan laajemman osanottajajoukon yksimielinen päätös hankkeen toteuttamisesta.\nPaareja ei voitu käyttää, vaan potilaat oli kiedottava huopiin ja kannettava niissä alas.\nRuumis oli kiedottu huopiin ja säkkeihin sekä sidottu sinkkilangalla.\nHelsingissä oli oikein raitiovaunujen ikkunoihin ripustettu tätä osoittavia mainoskilpiä.\nMerkitsemme vain pari seikkaa: vapaamuurarialttarilla oli juhlamenojen aikana verellä täytetty lautanen ja siinä väkipuukko.\nJa se hänen pikkuinen mustalla verellä täytetty sydämensä on täysin kylmä kaikille jaloimmille tunteille.\nHvk:n onnistumisen mahdollisuus on parantunut sitä mukaa kun on käynyt selväksi, ettei pöytää ole ladattu liian täyteen asioilla, joita ei voida koskaan ratkaista.\nNe on ahdettu liian täyteen tavaraa ja ne ovat siksi sekaisen tuntuisia.\nPitäessään radioesitelmää hän istuu kullatulla valtaistuimella, joka on verhottu kallisarvoisella kirjosilkillä, ja kun hän puhuu puhelimessa, niin ei hän tietystikään voi tyytyä tavalliseen puhelimeen, kuten toiset ihmiset; ei, pyhä isä, Jumalan Pojan sijainen, puhuu koneeseen, joka on päällystetty kullalla ja helmiäisillä.\nNykyisin on saatavissa amerikkalaisia kirjanpitokyniä, jotka on päällystetty kullalla.\nPronssia, jota esivanhempamme paljon käyttivät, on niissä käytetty, vaikkakin alkuperäinen metalli useasti on päällystetty kullalla tai hopealla.\nSuippokaaret kohottavat tämän valkoisella marmorilla päällystetyn moskeijan neitseellistä suloa.\nKun sinne jouduttiin, oli siellä tavaton siivo: suuret joukot sanomalehtiä pilkin seinävieriä ja pikiöljyä oli roiskittu seiniin ja papereihin, jotka paloivat monessa kohti.\nNäin Kalevankankaan koululla täytetty lintu oli päätynyt ilmeisesti lahjoituksena toiseen kouluun.\nSuotavaa olisi, että edelliseen aiheeseen olisi havaintovälineenä täytetty lintu.\nNähtävästi verrattain uusi ja vastikään kivensekaisella soralla päällystetty tie ei tosiaankaan ollut nautittavassa pyöräilykunnossa.\nPortista lähtee leveä, valkoisilla graniittilaatoilla päällystetty tie, jota kauniisti istutetut huuset ja nurmikentät nmsupensaineen reunustavat, ylös " Purppuravuoreyi " rinnettä, kunnes se askel askeleelta, noustuaan valkoisia gixmiittiportaita, tulee kauniin, suuren rakennuksen eteen.\nEdellä kerrotun tekonsa salatakseen Veikko Karu oli peittänyt vaimonsa ruumiin havuilla ja sen jälkeen palannut kotiinsa Karhulaan.\nNärkästys ja itsesääli täyttivät mieleni.\nPahat aavistukset täyttivät mieleni ja minuutin kuluttua miehet astuivat huoneeseeni.\nKamalat aavistukset täyttivät mieleni... hänelle on sattunut jotain... hän ei ole onnistunut.\nOlen tavallisesti pitänyt aamu- ja iltarukoukseni, mutta nyt rukoillessani vuoteessani muut ajatukset täyttävät mieleni ja uni voittaa, ennenkuin pääsen rukouksen alkuunkaan.\nIstun pehmeälle, sammaleiselle mättäälle ja menneet muistot täyttävät mieleni.\nOudot aavistukset täyttävät mieleni.\nRetrieved from "https://sanat.csc.fi/w/index.php?title=FinnFrameNet:Filling&oldid=925989"


Miniryijyn kudontaohje – Kässäkerho Pom Pom\nMiniryijyt ja kuvakudokset ovat huippukivaa tekemistä koko perheelle. Uniikki seinätekstiili on sisustuksen hauska yksityiskohta, useammasta pienestä ryijystä luot mainion kollaasin. Tai lisää kudokseen ketju ja sujauta kaulaan.\nModernilla twistillä kudotussa seinätekstiilissä leiskuvat neonvärit ja tyyli on vapaa. Sekatekniikassa yhdistellään sekä perinteisiä ryijysolmuja että kuvakudostekniikoita. Miniryijyyn upotat myös mahtavasti kaikki jämälangat. Eläviä ja upeita pintoja saat yhdistelemällä erilaisia ja paksuisia lankoja. Kurkkaa kuvalliset ohjeet kehyskudontaan Pom Pomin omalla minikehyksellä. Kudontakehykset löydät täältä.\nEnsimmäinen ryijysolmu tehdään vasemmalta laskettuna 4. ja .5. loimilangan ympärille. Taita langat puoliksi ja vie lankojen molemmat päät loimilankojen ympäri siten, että ne kiertävät loimet ulkokautta ja tulevat ulos niiden keskeltä. Lankojen taitekohtaan jää lenkki. Tartu langanpäistä ja kiristä ne napakasti kudoksen reunaan. Tee loput 4 ryijysolmua samoin.\nkehyskudonta, kudonta, kudontakehys, miniryijy, Ryijy


Pitkäjänteistä työtä Loviisan hyväksi – Paikallinen yrittäjäyhdistys hyvällä kasvu-uralla\nLoviisan yrittäjäyhdistyksen kolmikko Jouni Malmivaara (vas.), Janine Henriksson-Wiberg ja Andreas Ögård ovat painaneet tänä vuonna kaasupoljinta reippaasti Loviisan elinvoiman puolesta.\nLOVIISA Loviisan yrittäjäyhdistys on kautta historiansa pyrkinyt vaikuttamaan toimialueensa elinvoiman lisäämiseen.\nTämä selviää, kun lukee lähes 71 vuotta sitten perustetun yhdistyksen perustamiskirjan, jonka olivat allekirjoittaneet insinööri Ilmari Lehtinen sekä yrittäjät Lasse Mäkelä ja Gunnar Hänninen.\nSuomenkielinen yrittäjäyhdistys syntyi paikkakunnalle yksityisyrittäjien – ja samalla yksinyrittäjien – tarpeesta saada oma äänensä kuuluviin.\nLoviisassa oli entuudestaan toiminut ruotsinkielinen yrittäjäjärjestö eli vuonna 1945 perustettu Lovisa svenska Köpmannaförening rf.\n– Loviisan yrityskentällä menee tällä hetkellä hyvin. Viime elokuun kaupparekisterin mukaan Loviisaan on perustettu 64 uutta yritystä, mikä on enemmän kuin aikaisempina vuosina. Yrittäjäyhdistys on saanut samassa ajassa 46 uutta jäsenyritystä, puheenjohtaja Janine Henriksson-Wiberg sanoo.\nUudenmaan parhaiten menestynyt uusjäsenhankinnassa\nTänä päivänä paikallisyhdistyksen toiminta pohjautuu Suomen Yrittäjien ja sen 27 paikallisyhdistyksen Uudenmaan aluejärjestön agendalle.\n– Loviisan paikallisyhdistys on tänä vuonna parhaiten menestynyt uusien jäsenten hankinnassa ja jäsenkasvun kehityksessä (+ 15 prosenttia), 9-henkisen hallituksen puheenjohtaja Janine Henriksson-Wiberg iloitsee.\nYhdistykseen kuuluu tällä hetkellä yhteensä 247 jäsentä. Aktiivisesti toimivia yrityksiä Loviisassa on yhteensä 600–700.\n– Suurin osa (noin 80 prosenttia) jäsenistämme on yksinyrittäjiä ja pienemmän yrityksen edustajia. Yhdistyksen jäseninä on myös muutamia yrityksiä, joissa on enemmän kuin 50 työntekijää, nostopalvelu- ja maansiirtotöitä maalla ja merellä tekevää, kuusi henkilöä työllistävää perheyritystä luotsaava Henriksson-Wiberg jatkaa.\nPaikalliset yritykset ovat näkyviä toimijoita maamme kunnissa. Kaikista suomalaisista yrityksistä 94 prosenttia on sellaisia, jotka työllistävät alle kymmenen ihmistä.\n– Tämä joukko on ehkä tärkeimmästä päästä tässä maassa, sillä se työllistää ja luo uusia työpaikkoja kaikista eniten. Vuosituhannen vaihteen jälkeen tähän kategoriaan on syntynyt yli 150 000 työpaikkaa, kun isoista yrityksistä on hävinnyt 40 000 työpaikkaa, paikallisyhdistyksen hallituksen jäsen Andreas Ögård jatkaa.\nMaamme tulevan elinvoiman kannalta yksityisyrittäjillä on siis ratkaiseva merkitys kansantalouden näkökulmasta.\n– Kasvu tapahtuu jatkossakin alle kymmenen henkilöä työllistävien yritysten kategoriassa, yritystoimialansa järjestöjyränä – Fashion Finland ry:n puheenjohtaja ja Tuote- ja palvelukaupan yhdistys ETU:n varapuheenjohtaja – toimiva alusvaatekauppias Ögård toteaa.\n1990-luvun alun laman seurauksena pieniä yrityksiä ajettiin nurin sillä seurauksella, että maahamme ei ole ehtinyt syntyä riittävään vahvaa keskisuurten yritysten joukkoa.\n– Yritystoiminnan jatkuvuuden varmistaminen on äärimmäisen tärkeää: mikään yritys ei synny isona. Elinkeinon kehittäminen pitää nähdä pitkäjänteisenä, Suomen Yrittäjien luottamustehtävässäkin toimiva Ögård muistuttaa.\n– Eiköhän se niin ole, että loviisalaisen paras puolustaja on toinen loviisalainen. Loviisalaisten tulisi ymmärtää, mikä on meidän yhteinen asia, Uskon, että kaikki haluavat loppujen lopuksi Loviisan parasta, hallituksen jäsen Andreas Ögård pohtii.\nKasvuohjelma yhdessä kehitysyhtiön kanssa\nVahva edunvalvonta ja yhteiskunnallinen asema näkyvät myös paikallistasolla.\n– Olemme tänä vuonna keskittyneet siihen, että saisimme Loviisaan enemmän keskisuuria yrityksiä ja tasa-arvoa elinvoimaan, Janine Henriksson-Wiberg sanoo.\nYrittäjäyhdistys on luonut paikallisen kasvuohjelman yhdessä Kotkan-Haminan seudun kehitysyhtiö Cursor Oy:n kanssa.\n– Se polkaistaan käyntiin perjantaina 19.11. Yritämme ohjelman avulla luoda lisää työpaikkoja ja saada pienempiä yrityksiä kasvamaan vähän suuremmiksi, Henriksson-Wiberg jatkaa.\nKehitysyhtiön kautta Loviisaan on kantautunut viestiä siitä, että keskisuurille yrityksille olisi luvassa myös investointitukea.\n– Loviisan kaupungin ja kehitysyhtiön välinen sopimus on yritysten keskuudessa otettu erittäin hyvin vastaan, Henriksson-Wiberg kertoo.\nYrittäjäyhdistys toimi kätilönä Loviisan kaupungin ja Cursorin välisen yritys-, kehitys- ja matkailupalvelusopimuksen synnyssä. Aiemmin kaupungilla oli sopimus itäuusmaalaisen kehitysyhtiö Posintran kanssa.\n– Kuntarajoilla ei ole yritystoiminnan kannalta merkitystä. Asiakkaita pitää hakea myös muualta, liikkeenjohdon konsulttiyrittäjänä toimiva hallituksen varapuheenjohtaja Jouni Malmivaara sanoo.\nYrittäjäyhdistys ei poliittisesti värittynyttä\nPaikallisyhdistys on tänä vuonna nostanut esille kesän kuntavaalien alla päättäjien ja yritysten välisen yhteistyön kasvattamisen sekä elinkeinoelämän kohottamisen kunnan toiminnassa.\n– Myös viestintää olemme lisänneet reilusti kirjoittamalla kolumneja ja kannanottoja paikallislehdistölle sekä parantamalla verkkosivujamme, näkymällä sosiaalisessa mediassa ja lähettämällä uutiskirjeitä jäsenistölle, Janine Henriksson-Wiberg jatkaa.\nYrittäjäyhdistyksen tavoitteena on, että elinkeinoelämä huomioitaisiin päätöksenteossa, mikä käytännössä tarkoittaa yrittäjyysvaikutusarvioinnin (yrva) käyttöönottamista.\n– Yrittäjäyhdistyksen agenda ei ole poliittisesti värittynyttä. Teemme elinkeinopolitiikkaa ajamalla asioita Loviisan hyväksi. Puoluepolitiikkaa emme harjoita, vaikka yrittäjäyhdistyksessä on jäseniä kaikista puolueista, Andreas Ögård lisää.\nYhteiskunta tarvitsee yrittäjää, joka antaa työpaikan ja tulon yksityiselle ihmiselle, joka ostaa tuotteita ja palveluita. – Ei ole asukkaita, jos ei ole yrityksiä ja ei ole yrityksiä, jos ei ole asukkaita, Janine Henriksson-Wiberg sanoo.\n"Monet olosuhteet Loviisassa ovat yrittämisen kannalla"\nKuluvan vuoden aikana yrittäjäyhdistys on panostanut Loviisan elinvoimaohjelman sisältöön elinkeinoelämän näkökulmasta. Yrittäjäyhdistys on ollut vuoden aikana edustettuna 130–140 eri kokouksessa.\n– Olemme keskittyneet siihen, miten elinvoimaohjelma olisi merkittävä osa Loviisan kaupungin strategiaa ja elinkeinotoimia. Tämän myötä olemme perustaneet yhteisen elinkeinoryhmän, joka tulee kokoontumaan kerran kuukaudessa.\nYrittäjäyhdistyksen lisäksi elinkeinoryhmässä on edustettuna kaupungin ylin virkamies- ja luottamushenkilöjohto, elinkeinojohtaja sekä elinkeino- ja infrastruktuurilautakunnan puheenjohtaja sekä konsernijaoston puheenjohtaja.\n– Tarkoituksena on saada aikaiseksi ideoiva työryhmä, joka vie elinkeinoelämän hyväksi tehtäviä asioita eteenpäin, Janine Henriksson-Wiberg iloitsee työn tuottamasta saavutuksesta.\nKolmikko listaa yrittäjyysvaikutusten arvioinnin lisäksi kaupungin elinvoimatekijöiksi muun muassa yhden luukun palveluperiaatteen, palvelusetelin käyttöönoton ja yritystonttien nopean kaavoituksen sekä sisäiset palvelulupaukset.\n– Tavoitteena on, että niitä mitattaisiin erilaisin barometrein. Kun ne ovat kunnossa Loviisan imago myös paranisi niin yrittäjien kuin asukkaiden silmissä, Jouni Malmivaara sanoo.\nHenriksson-Wiberg korostaa, että monet olosuhteet Loviisassa ovat yrittämisen kannalla.\n– Meillä on kaikki mahdollisuudet pystyä toimimaan täällä.\n– Yrittäjäyhdistyksen jäsenmäärä oli korkeimmillaan 263 vuonna 2013, jonka jälkeen se laski aika tasaisesti seitsemän vuotta 212:een. Nyt on ollut nopea nousu, varapuheenjohtaja Jouni Malmivaara iloitsee aktiivisesta jäsenhankinnasta.\nKunnan ja yrittäjien kuljettava samaan suuntaan\nHallituksen varapuheenjohtaja toivoo, että ryhmän myötä Loviisassa saataisiin ensimmäistä kertaa yhdessä sovittua asioita.\n– On ensiarvoisen tärkeää, että kunta ja yrittäjät ovat aktiivisia, jotta menemme samaan suuntaan. Nyt näyttää jo hyvältä, kaupunkisuhteista viimeiset 8–9 vuotta vastannut Jouni Malmivaara kiittää.\nTyöpaikkoja Loviisassa on noin 5 000, josta kunnallisia on noin 1 500. Yrittäjäyhdistyksen jäsenet työllistävät tällä hetkellä noin 700–800 henkilöä.\n– Jokainen työpaikka yksityiseltä sektorilta on tarpeellinen. Kunnallisten työpaikkojen määrää ei saisi oikeastaan yhtään enempää pönkittää, mikä olisi erikoinen malli, Malmivaara sanoo.\nYrittäjäyhdistys kannustaa yrittäjiä ja kuntia myös oppisopimustoimintaan.\n– Sillä tavalla pidämme nuoret paikkakunnalla sekä saamme työvoimaa ja tulevia veronmaksajia. Samalla he oppivat myös yrittäjyyttä, Andreas Ögård sanoo.\nToisaalta Loviisassa on myös tuhat työtöntä.\n– Jos heistä satakin työllistäisi itse itsensä ryhtymällä yrittäjiksi ja kaupallistamalla oman osaamisensa. Se loisi elinvoimaa koko seudulle, mitä kuntien tulisi pyrkiä edesauttamaan Malmivaara jatkaa.\nSote-uudistus tärkeä myös yrittäjäjärjestölle\nYrittäjäyhdistyksen toiveena on, että hyvinvointi kaupungissa nousee sekä sitä kautta kaupunki saa uutta arvoa, työpaikkoja ja tuottavuutta.\nLoviisan elinvoimaohjelman tavoitteena on synnyttää laskennallisesti kaupunkiin 20:ssä yrityksessä kolmen vuoden aikana viisi uutta työpaikkaa eli yhteensä 100 uutta työpaikkaa.\n– Se on järkevää elinkeinopolitiikkaa, mikä lisää tuottavuutta jo olemassaoleviin yrityksiin, mikä on omiaan kasvattamaan ja vauhdittamaan seudun elinvoimaa, Ögård arvioi.\nHänen mielestä 1.1.2023 voimaanastuvan aluehallintomallin myötä paikallinen yrittäjäyhdistys tulee olemaan paljonvartijana.\n– Sote-uudistus tuo mukanaan valtavan suuren muutoksen siinä, miltä paikallinen elinvoimapoliittinen tilanne näyttää. Jos meillä on toimivat palvelut, meillä on toimivia työntekijöitä. Mikäli meillä ei ole toimivia palveluita seudulla, meillä ei ole myöskään houkuttelevuutta saada työntekijöitä tänne, Ögård sanoo.\nHän muistuttaa, että ainoastaan työvoiman kautta yritykset saadaan kasvamaan, koska siihen tarvitaan pääomaa ja liiketoimintaa.\n– Sote-uudistus on varmasti suurin yksittäinen asia, jossa pitää jokaisen yrittäjäjärjestön paikallis- ja tai aluejärjestötasolla olla tällä hetkellä mukana vaikuttamassa. Se muuttaa niin kunnan asemaa kuin varmasti myös kuntakarttaa, Ögård jatkaa.\n– Palvelusetelin käyttäminen tarjoaa mahdollisuuksia yksinyrittäjille, luo elinvoimaa ja varmasti myös uusia työpaikkoja. Kilpailutukset tulee olla sitä kokoa, että kaikki yritykset voivat niihin tasapuolisesti osallistua.\nJouni Malmivaaran mukaan pienillä seutukunnilla ei ole varaa menettää yhtään sote-ammattilaista.\n– Sen takia meidänkin pitää tsempata ja vaikuttaa paikallisiin päättäjiin, hän toteaa ja viittaa ensi tammikuussa pidettäviin aluevaaleihin.\nJäsenistön hyvinvointiin kiinnitetään huomiota\nVahvan edunvalvonnan keskellä yrittäjäyhdistys ei ole unohtanut jäsenistöään, jolle on pidetty after work -iltoja kesällä yhdessäolon merkeissä viikoittain ja talvella kuntoilun tiimoilta joka toinen viikko.\n– Kierrämme eri hyvinvointialan yrityksiä ja tutustumme samalla yrittäjiin, mikä on herättänyt suuren suosion jäsenistössämme, Janine Henriksson-Wiberg kertoo.\nYrittäjäyhdistys järjestää myös joka kuukauden ensimmäisenä perjantaina jäsenistölle avoimen aamubrunssin.\nUutta toimintaakin on luotu: yhdistys on järjestänyt jo kaksi muotinäytöstä, joiden tuotot on ohjattu Loviisan Klubitalolle ja Mannerheimin Lastensuojeluliiton paikallisyhdistykselle.\n– Hyväntekeväisyyden lisäksi muotishown ajatuksena on tuoda esille paikallisia kivijalkaliikkeitä, Henriksson-Wiberg jatkaa.\n* Loviisan Yksityisyrittäjät ry ("Loviisan Y-yrittäjät") on perustettu Loviisan Seurahuoneella 25.11.1950.\n* Puheenjohtajaksi valittiin insinööri Ilmari Lehtinen ja muiksi varsinaisiksi jäseniksi yrittäjät Sirkka Sistola, Uuno Mattila, Gunnar Hänninen, Eino Halla, Lasse Mäkelä ja Aimo Naski sekä varajäseniksi Pauli Vilkas ja Martti Kilpinen.\n* Vietiin yhdistysrekisteriin 11.4.1951.\n* Kaksikielisen yhdistyksen nimi muuttui 1970-luvulla muotoon Loviisan Seudun Yrittäjät ja vaihtui vuonna 2015 nykyiseksi eli Loviisan Yrittäjät ry:ksi.\n* Nykyinen jäsenrekisteri kattaa vuodesta 1985 nykypäivään. Yhdistyksen jäsenyysiältään vanhimpiin jäsenyrityksiin lukeutuvat muun muassa Ab J. Tidstrand Oy, Ab Lovisa Färghandel – Loviisan Värikauppa Oy ja Nostokuljetus He-Wi Oy (ent. Reino Henriksson Oy).\n* Yhdistys toimii Suomen Yrittäjät ry:n aluejärjestö Uudenmaan Yrittäjät ry:n paikallisyhdistyksenä.


Näkökulma: Susikeskustelu toi salaliittoteoriat eduskuntaan, ja sen pitäisi järkyttää susimielipiteestä riippumatta | Kainuun Sanomat\nNäkökulma: Susikeskustelu toi salaliittoteoriat eduskuntaan, ja sen pitäisi järkyttää susimielipiteestä riippumatta\nJulkaistu: 19.11.2020 klo 14:41\nOn synkkää, että salaliittoteoriat ovat siirtyneet somesta suomalaiseen parlamenttiin. Samalla hämmästelemme Donald Trumpin omaa käsitystä todellisuudesta, kirjoittaa ympäristötoimittaja Jami Jokinen.\nSusi kiihdytti keskiviikkona keskustelua eduskunnassa. Näkökulmaerojen ohella mukana oli myös vaihtoehtoisia totuuksia ja syytteitä salaliitosta. Kuva Ranuan eläinpuistosta.\nJami Jokinen Kainuun Sanomat\nSanotaan, että eduskunta on tai sen pitäisi olla kansakunnan kuva. Keskiviikkoisen susikeskustelun perusteella näyttää siltä, että näin valitettavasti on.\nLähetekeskustelussa oli kyse suden kannanhoidollista metsästystä sekä muutamia muita suteen liittyviä vaatimuksia koskevasta kansalaisaloitteesta.\nKeskustelua käytiin kolme tuntia. Eduskunnan istuntosalissa kansanedustajat toistivat sen aikana aivan kaikki kentällä vastaan tulevat kliseet, useimmat niistä moneen kertaan.\nPuheissa vilisivät lapsiuhrit, kerrostalojen parvekkeilta katselevat sudensuojelijat ja kauramaitovihreät. Oli ikiaikainen metsästyskoirakulttuuri, susien suuhun joutuneet perheenjäsenet ja tarinat porrasharjoilla pois potkituista pihasusista. Oli petoja ja raatelua, pelkoa ja portailla päivystäviä hukkia.\nJa tietysti valtion ja EU:n yhteinen sudenhalailuohjelma.\nJoidenkin kansanedustajien mukaan minkäänlaista rinnakkaiseloa suden kanssa ei tarvita ja nykyinenkin, erittäin uhanalaiseksi luokiteltu susikanta on liian suuri. Sudet saavat olla "erämaassa" mutta eivät sielläkään, koska riistalajit ajetaan asutuksen liepeille eivätkä metsästäjät uskalla mennä "erämaahan".\nSusille löytyy kuulemma kyllä paikka: täytettynä asekaapin vieressä.\nNiin kansalla kuin sen edustajillakin on oikeus mielipiteeseen ja tiettyyn rajaan saakka myös puheissaan käyttämiinsä mielikuviin – vaikka se viekin surullisen kauas rakentavasta keskustelusta.\nKuntavaaleja kihisevää populismia pahempaa on vaihtoehtoisten totuuksien ja salaliittoteorioiden rantautuminen eduskuntaan.\nPidämme Suomessa demokraattista järjestelmäämme asiallisena ja toimivana. Siksi kauhistelemme Yhdysvaltojen väistyvän presidentin toimintaa ja käsitystä maailmasta.\nDonald Trumpilla näyttää olevan aivan oma "todellisuus", jossa fysiikka, kemia ja biologia muuttuvat mielipidekysymyksiksi. Faktoissakin on kyse valinnoista, ja siksi Trump tietää "todellisuudessa" voittaneensa vaalit.\nEduskunnan susikeskustelussa ei ollut kyse ydinasevallan johtajasta, mutta reaalimaailmasta vieraantuminen oli yhtä suurta.\nKansanedustajat syyttivät useammassa puheenvuorossa Lukea (luonnonvarakeskusta) enemmän tai vähemmän suoraan salaliitosta.\nPuheiden mukaan laitos vääristelee harkiten ja tarkoituksella Suomen susikannan kokoa koskevia lukuja. Lisäksi Lukea syytettiin susien perimän tutkimukseen liittyvästä, suunnitelmallisesta salailusta.\nJoidenkin kansanedustajien mukaan tietoja muutetaan, aineistoja piilotetaan ja tutkimuskohteita valikoidaan tarkoituksellisesti. Todisteiksi mainittiin riistakamerakuvia, kansanedustajan omia "seurantoja", oman kannattajakunnan "tietoa" sekä Raippaluodon sillalla asteleva susi. Suomalaisia paremmat tutkijat ja dna-laboratoriotkin löytyvät Venäjältä.\nNiinpä suden uhanalaisuus on "todellisuudessa" keksittyä. Suomessa on "todellisuudessa" tuhat sutta parinsadan sijaan. Ja nekin ovat "todellisuudessa" koiran ja suden risteymiä ja pitäisi siksi tappaa – tai eliminoida, kuten eräs edustaja metsästämistä kutsui – kaikki.\nKyse ei siis ole vain yksittäisistä tutkimustuloksista, vaan salaliitosta.\nSyytteiden kohteena on maa- ja metsätalousministeriön valvoma virallinen ja tieteellisesti päteväksi todettu laitos, jonka tutkijat julkaisevat susiaiheesta vertaisarvioituja, akateemisia tutkimuksia arvostetuissa tieteellisissä julkaisuissa.\nOsa laukauksista on suunnattu myös susitutkimusta tekeviin yliopistoihin, joissa pätevät samat tieteen pelisäännöt.\nOn synkkää, että salaliittoteoriat ovat siirtyneet somesta suomalaiseen parlamenttiin. Keskiviikon keskustelun perusteella some kelpaa sellaisenaan myös todisteluaineistoksi.\nKaverin kaverilta kuulin, ja hän kyllä tietää, koska tuntee erään tyypin, joka on tutkinut asiaa. Tämä on melkein suoraa QAnon -logiikkaa.\nJuuri suden kohdalla salaliittoihin on kyllä viitattu aiemminkin myös eduskunnassa. Puheet ylsivät kuitenkin keskiviikkona uuteen mittaluokkaan.\nVaikka eduskunta olisi kansan kuva, niin lakien säätäjänä sen riman pitäisi olla korkeammalla.\nVoisi odottaa, että kansanedustaja tietää miten tiede toimii, mitä se on ja mitä se ei ole. Hänen soisi keskittyvän poliittisiin arvovalintoihin eikä rinnastamaan mitattavissa olevaa luonnontiedettä niihin – puhumattakaan siitä, että viljelee salaliittoteorioita eduskuntasalissa.\nNäin äärimmäistä trumpismia en muista nähneeni missään muussa kuin susiasiassa. Jos sen annetaan tässä vaikuttaa eduskunnan päätöksentekoon, ovi on auki vaikka mihin.\nSen pitäisi olla järkyttävää ja hälyttävää ihan jokaisen silmissä, oli oma mielipide susista ja niiden metsästyksestä sitten mikä tahansa.\nSudenmetsästyksen vastustajat olivat eduskunnassa vähissä – Keskustelu toisti pitkälti vanhaa kaavaa\nMinisteri Jari Leppä eduskunnan lähetekeskustelussa: Susijahti alkaa näillä näkymin vuoden päästä – valmistelu tehtävä huolella\nsusi luonto eduskunta Donald Trump Jami Jokinen\nSusi kuluu Suomen luontoon. Metsästäjät eivät tykkää sudesta siksi kun ovat samalla apajalla. Suden ruokaa on hirvet peurat jänekset….ei se niin tärkeää ole ihmiselle se hirven jäneksen peuran liha. Suomessa tuotetaan lihaa maataloudessa ja sitä saa ostaa kaupasta.\nNimenomaan luontoon, ei pihoihin niin kuin nykyään.\nMiksi eläimen tappaminen on aina toisille se ensimmäinen ja ainut vaihtoehto. Miksi ei nähdä syytä mikä on johtanut tähän, onko avoinkeskustelu paikallaan. Nythän on kolme osapuolta, kaksi ihmistä ja heidän eriävät mielipiteet sekä eläin. Kuka puolustaa eläintä. Onko yhtä ja ainutta oikeata vastausta ?. Eläimet halutaan säästää – eikö niin?\nKoirien ja peurojen puolesta\nAinakin metsäpeurat, koirat ja hirvet säästetään ennen kuin sudet. Susista on vain haittaa joka jurppii ihmisiä jotka haluavat elää niinkuin menneinä vuosikymmeninä. Tämänhetken yksi oikea vastaus on – susia on liikaa. Onko muita vaihtoehtoja kuin tappaa sudet vähemmäksi – kenellä on tuokoon sen julki.\nVoi kun vanhat susitarinat pitävät suden pelkoa/vihaa yllä. Ihmettelen kun muualla maailmalla käytetään resursseja villieäimiä siirtämällä tai kehittämällä/kokeilemalla suden, karhun ja muidenkin eläinten pelottelu keinoja jotta oppivat pelkäämään ihmisiä. Suomessa on paljon ei kotoperäisiä eläin lajeja joista paljon haittaa, mutta ei ne vaan saa pahemmin mitään huomiota.\nNiin, kannattaa tutustua mm. Viron ja Norjan susipolitiikkaan… Sama kelpaisi Suomeenkin. Kanadassakin pihaan tulevan tai vahinkoa aiheuttavan pedon saa heti laittaa kylmäksi. Et ole esim. minkin tai supikoiran metsästyksestä kuullut? Metsästys palauttaa ihmispelon kuten Virossa…\nVoi voi, tämä on totisinta totta nyky- Suomessa!\nErinomainen kirjoitus. Amerikoissa puolet kansasta on menettänyt järkensä, meillä suurin osa kansanedustajista, ainakin tässä susiasiassa..\nKun eivät älyä saada metsästystä käyntiin.\nSusivihalla ei ole terveenjärjen kanssa mitään tekemistä. Koiranhalaajien länkytys ei lopu koskaan?\nKoiravihasta puhumattakaan! Susienhalaajat äänessä.\nSusi on peto\nOlipa asenteellinen kirjoitus. Ei loistanut tasapuolisuus eikä harkintakyky tällä kirjoittajallakaan.\nsusien kannan koosta ei ole lukella mitään todellista tietoa, koska luken työntekijöille luken mukaan vaarallista lähestyä sutta. Mutta Luken mukaan kanta muille kuin luken työntekijöille vaaraton. Kaikki luken ilmoittelu susista on spekulointia. Fakta on tämän syksyn aikana on n 60n koiraa tappanut susi, lisänä raadellut hevosia ja poneja, lampaita jne todella hurja määrä noin luonnosta ruokansa saalistavalle villieläimelle joka vaaraton 🙂\nSusi kuuluu Suomalaiseen luontoon se on ollut ennen täällä mitä me. Heti jääkauden jälkeen. Nyt elämme 2020 kohta 2021. Meidän pitää suojella luontoa kaikella mahdollisella tavalla on tosi ikävää että määrätyillä henkilöillä on sellainen hällä väliä tyyliä. Katsoin tuossa yhden ohjelman missä tuhotaan sademetsiä soijatuontantoon mies sanoi että se tuo työpaikkoja. Emme voi vaatia muualta maailmalta mitään jos emme edes suvaitse meidän omia villieläimiä se on surkeaa.\nEikohän Jumala luonut ensin ihmisen. Hälläväliä tyyli näyttää olevan metsäpeurojen suojelussa suden suojelijoilla. Käsittääkseni meidän olisi tärkempää suojella metsäpeuraa kuin susia. Susia kyllä maailmalla riittää, mutta metsäpurat on 10 vuoden kuluttua sukupuuton partaalla. Susiakin voi olla yksi kymmenes osa nykyisestä määrästä. Luo tietenkin paskankeruu työpaikkoja jos uskaltavat sitä tehdä, tärkeämpiäkin töitä kyllä olisi.\nSusia on maanlaajuisesti ja rajan takana lisää. Kuhmon peuroja on vain Kainuussa. Niitä pitää suojella susilta. Mielestäni pitäisi vetää sellainen 200 kilometrin ympyrä ja julistaa se susilta kielletyksi. Muualla saavat minun puolestani olla.\nPeuroja on onnistuneesti siirtoistutettu Suomessa alueille, joilla on myös susia. Peurakanta on näillä alueilla menestynyt ja kasvanut.\nMiksi ne metsästää niitä peuroja jos niitä niin vähän on.\nTieteellinen totuus ei ole mielipidekysymys.\nLopetetaan ensin nämä haaskakuvaus ”syöttöpaikat”. Kesytetään nämä muka villieläimet ihmisiä päälkäämättömiksi. Kojuilla kuvataan ”villieläimiä”. Höpö höpö, kesytetty syöttämällä ja totuttamalla ihmisiin.\nPaskaa saa pyytämättäkin\nTäytyypä lopettaa tilaus. Harmi ku tuli just maksettua. Liian asenteellinen lehti.\n”Luontokoulu” maalaa isolla sutilla elämää. Jatketaan samaan malliin. Ihmisen elämä maapallolla\non maapallon ikään nähden yksi simmun räpsäys. Luonto muuttuu ja on muuttunut aikojen saatossa tavalla jos toisella. Jos nyt kuitenkin kohdistetaan tuo muutos suteen, niin susi kuolee sitten sukupuuttoon jos se ei pysty muuttumaan. Ihminen ei kuole ainakaan aivan pian, mutta saattaa sekin päivä vielä koittaa.\nÄiti Maa tukistelee jo, miksei kukaan näistä kuuntele.\nJos äänestysprosentti olisi koko Suomessa ja jokainen äänioikeutta nauttiva äänestäisi, niin kansanedustajien ”kuva kansasta” lienisi varsin erilainen.\nPieni prosentti kansasta on metsästäjiä ja muita luonnonvastaisia, mutta silti eduskunta pullollaan näitä?\nKiitos Jami Jokinen, hyvää äimistelyä. Kun sanotaan, että ei saa susia suojella kerrostalon seitsemännestä kerroksesta, niin täältä Kuhmon perukasta käsin kai sentään saa? Parikymmentä vuotta olen täällä metsän keskellä asunut ja paljon liikun luonnossa. Joskus näen retkilläni susien jätöksiä tai talvella jälkiä, mutta eipä niitä sentään pihapiirissä ole näkynyt. Ahman ja ilveksen jälkiä kyllä on pihankin poikki kulkenut, ja hyvä niin, saahan ne kulkea.\nNiin sitä minä, että on se kumma kun ne jotka aseen kanssa metsässä kulkevat, aina törmäävät susiin, pihapiirissäkin. Me jotka otamme aseen sijaan vaikka marjaämpärin tai käydään lasten kanssa retkillä, niin eipä me niitä susia nähdä. Kyllä eivät pedot pelota eivätkä estä metsään menemistä.\nEttä haloo, kansanedustajat!\nJa et ilmeisesti nähnyt viime tammikuun videoo eteläpohjanmaalta kun susi tuli äidin ja lastenvaunuissa olevan vauvan peräs. Tällä ovat niin etteivät pelkää ihmisiä.\nKainuun kansanedustaja Tuomas Kettusen mukaan Kuhmossa jo 60 sutta.Taitaa Kettusella olla vähän liioittelua Kuhmon susien määrässä.\nElämän tarkoitus näkyy luonnossa, kun aurinko nousee ja laskee ja kaikki mitä tapahtuu siinä välissä. Uuden syntyminen ja vanhan kuoleminen. Vuodenajat ja vuodet, mikään ei ole ikuista ollut koskaan. Luonto itsessään opettaa meitä, meiltä on vain hämärtynyt kyky enää osata lukea sitä. Kun ihminen sai tuliaseen käteen alkoi luonnon osalta alamäki. Kaikki mistä ei pidetä tapetaan kaikki mikä kohdataan ihmiselle tai omaisuudelle vahingoksi tapetaan ja tuhotaan. Ihmisen toiminta maapalolla tuhoaa. Ei se että ”metsästäjä” kulkee ase kädessä, tee hänestä valtiasta, joka päättää kuka saa elää. Kannanhoidollinen tapa hoitaa luontoa on jo ajatuksena tyhmä. Kun ilves syö jäniksen, se hoitaa jänis kantaa. Kun jäniksiä ei synny seuraavina vuosina, se pienentää ilves kantaa. Ei siihen tarvita ihmistä hoitamaan kantaa. Sama koskee kaikkea, Halla niittää satoa. Tuli tuhoaa ja luo uutta kasvua. Erämaasta sitä on ihminenkin tullut, elämän ja eläinten opettamana. Jos ihminen on viisas mihin se tarvitsee koiraa metsässä… Taittaa koiran aistit olla paremmat kuin tähtäimen takana olevan.Koira tulee kotiin yksinkin metästä – tuletko sinäkin? Eläin opettaa. Luonto opettaa. Koulu opettaa, toisia lukemaan ja toisia ymmärtämään.. ja kirjoittamaan. Opitaan yhdessä.\nMutta eihän Neuvostoliin kehumisellakaan ollut mitään todellisuuspohjaa mutta silti sen kiistäjät leimattiin vaarallisiksi ja epäluotettaviksi. Monta kymmentä vuotta. Ja pahimmat nuoleskelijat palkittiin korkeilla viroilla ja ihailulla.\nLuke politikoi tieteellä\nEi se ole mikään salaliitto, vaan sitä että Luke on politisoinut tutkimusta ja käyttää susien kanta-arvoa apuvälineenä suden suojelussa ja vääristää tutkimustuloksia. Hyvin harva metsässä liikkuva pitää enää Luken susikanta-arviota luotettavana. Virallisesti susikanta on junnannanut 150-250 suden paikkeilla jo 80-luvulta, mutta susivahingot ja pihakäynnit kasvaa vuosi vuodelta. Joku tässä nyt ei täsmää.\nSe ei ole mikään mielipidekysymys, eikä mitään salaliittoteoriaa, että koiria on viimeisen viiden vuoden aikan yhä kiihtyvällä tahdilla joutunut suden suuhun.\nViime vuosi oli pahin, mitä muistan eläessäni. Tänä vuonna hieman vähemmän tapauksia, koska metsästäjät eivät enää uskalla koiriaan metsään laskea. Viimeksi kun kaverin koira oli hirven perässä, loppui kunto kesken, koska oli ainoita kertoja kun on päässyt tänä syksynä metsälle. Sääliksi käy.\nPihakäyntejä ja jälkihavaintoja on aina vain lisää.\nEIkä se ole mitään ”kaverilta kuultua”. Jos asut Savon ja Kainuun rajalla, niin todennäköisesti olet nähnyt suden jälkeä, tai itse pedon pihasi vieressä.\nSe on faktaa, ei mitään huuhaata. En ymmärrä miten kainuulainen toimittaja voi tällaista kirjoittaa…\nJa Luken mukaan kanta ei kasva… !?\nKiitos, Jami Jokinen, kerrankin asia joka on kirjoitettu oikein. Kirjoittakaa meille vielä luettavaksi eläinten luontainen toiminta luonnossa. Miten kaikki luonnossa vaikuttaa kaikkeen, miksi jokaista eläintä tarvitaan, ravintoketjusta, laumoista. Niin jospa sitten alkaisivat luontoon kuuluvien eläinten vihaajien silmät aukeamaan. Ei ihminen ole se joka päättää kuka täällä saa olla ja elää. Me on tuhouttu jo nyt niin monen luontoon kuuluvan eläimen asumis ja elinmahdollisuudet. Aseet pois tuollaisilta metsästäjiltä jotka paasaavat kannanhoidollisesta metsästyksestä. Metsäsästäjä ampuu oman koiransa ja ja kun se ei toimi metsässä niin kuin hän haluaa ja kasvattaa sitten uutta. Kyllä eläin opettaa meitä – ei toisinpäin.\nEnpähän ole pystynyt omia koiriani ampumaan eikä varmaan toisetkaan susia vihaavat. Luonnonystävän luulisi olevan huolestunut metsäpeuratilanteesta – mutta onko. Isokirjakin taitaa meille antaa valtuudet pitää tasapaino luonnossakin. Kuulun kannanhoidollisen metsästyksen kannattajiin. Karhun osalta mielestäni asia toimii. Toimittajien mielipiteet useimmiten on muodostettu ilman tietoa todellisuudesta, toki muuan poikkeuskin on.\nei eläimet opeta ihmisiä ,jos on näin meneppä talveksi erä maahan kokeilee miten selviät,äläkä kirjoita ihan soopaa.\nHyvä, jos kaikki puhuisi edes totta\nSusi kuuluu Suomessa EU:n luontodirektiivin mukaan tiukkaa suojelua edellyttävään 5. artiklaan. Siinä on IV liite, jonka säännös estää käytännössä Suomessa susipolitiikan paikallisen harkinnan.\nViro kuuluu artiklaan 4, jossa se saa määrätä suden suojelusta vapaammin. Virossa voidaan häirikköeläimet poistaa ja kannanhoidollinen metsästys on mahdollista.\nSuomenkin pitäisi pyrkiä tuon 4 artiklan piiriin. Silloin suotuisan suojelun taso voitas toteuttaa myös alueellisesti paikalliset tihentymät huomioiden.\nSusihysteria politikoiden aseeksi kelpaa, kun reppanoilla ei ole tärkeimpiä asioita hoidettavana.\nKyllä hävettää kuulua metsästäjien joukkoon.\nVai eiku mutulla vedetään\nIhan faktaa löytyisi nykyaikana helpostikin jos aihe kiinnostaisi.\nEipähän toimittajatkaan taida siellä liikkua missä susihaitat on jokapäiväistä. Ei sudensuojelijatkaan ymmärrä totuutta. Usko tutkijoihin on mennyt jo ajat sitten. Paskankeräilijöitäkin on muka uhattu, yhtään todistetta ei kuitenkaan ole julkituotu. Susikanta kestäisi metsästyksen jo nyt, ilman turhia tulevia tutkimuksia. Noita turhia tutkimuksia tehdään muitakin mm. metsähanhien ja joutsenten samoille alueille sopimisesta. No jos ei muuta niin kerätään paskoja ja ihmetellään minne peurat, koirat ja hirvet katoaa. Muistellaan sitten kymmenen vuoden kuluttua näitä asioita mitä nyt päätetään – kymmenen vuotta myöhässä.\nSudet kuuluu Suomen metsiin\nNo kyllä tämä ”salaliittoteoriointi” on jopa perusteltavissa. Luke jättää toistuvasti vastaamatta tiettyihin kysymyksiin tai sitten vastaukset ovat ”en osaa sanoa” tai ”mutu” -luokkaa ilman mitään faktaperusteluja. Tieteellisen tutkimuksen pitäisi olla kiistatonta faktatietoa, jolloin vastaukset eivät voi olla arvioita tai ”en osaa sanoa”. Tutkimuksessa on valtavasti aukkoja. Mitä puhutaan DNA-tutkimuksesta; Luken omista raporteista voit sinäkin lukea, että mikä tuo DNA-tutkimuksen vertailukanta on. Luke antaa toistuvasti toisistaan poikkeavia lausuntoja; ensin kieltää jyrkästi asioita, sitten myöntää, kohta ei muisteta tuollaista tapahtuneenkaan. Tutkimusryhmä pitäisi todellakin asettaa tiukkaan valoon ja uusia se porukka kokonaan. Tieteellistä tutkimusta tehdessä vastaukset eivät voi olla tuota luokkaa. Onko kirjoittaja paljonkin seurannut tätä susiasiaa ja Luken toimintaa pitkällä aikajänteellä, vai onko tullut kirjoittajallakin otettua kantaa asiaan, josta on muodostanut mielipiteensä ilman faktatietoa?\nKyseessä on todellakin mielipidekirjoitus. Ei tosin sieltä äkkiväärimmästä päästä mutta ei tätä kolumnia pidä rinnastaa muuhun.\nVastaa käyttäjälle Haaskaruokinta lopetettava Peruuta vastaus\nKotimaa 23.1.2021 klo 17:51\nKotimaa 23.1.2021 klo 17:48\nKotimaa 23.1.2021 klo 16:26\nKotimaa 23.1.2021 klo 16:14\nKotimaa 23.1.2021 klo 16:09\nKotimaa 23.1.2021 klo 11:54\nFinnair vaatii kaikilta Suomen-lennoille tulevilta koronatodistusta – Lennot Britanniasta jatkuvat maanantaina\nKotimaa 23.1.2021 klo 10:20\nKorona hiljensi Pariisin ja tyhjensi oppaan kalenterin – paltamolaissyntyinen Leila Rajander on asunut Pariisissa 30 vuotta\nKotimaa 23.1.2021 klo 10:15\nKainuu - 23.1.2021 klo 7:31 1\nKotimaa - 23.1.2021 klo 10:15 0\nVuosi Kuhmossa vakuutti Tuomo Pirttimaan siitä, ettei hän lähde Etelä-Suomeen – esikoiskirjailija kuvaa Hete-romaanissaan umpikujaan ajautuneita pohjoisen ihmisiä\nKulttuuri - 23.1.2021 klo 10:05 0\nKainuu - 17.1.2021 klo 15:18 19